section_heading: O klubu
paragraph_text: 1948. godine je osnovan Kuglački klub "Kraš" (povremeno i pod nazivom KK "Josip Kraš") pri istoimenoj prehrambenoj tvornici. U početku djeluje muška ekipa, koja je i bila uspješnija. Sredinom 1950.-ih godina se formira ženska ekipa, te narednih desetljeća pretežno nastupa u Zagrebačkoj ligi. <br> Osamostaljenjem Hrvatske, kuglačice "Kraša" nastupaju u Prvoj hrvatskoj ligi, ''1. B hrvatskoj ligi (Sjever i Centar), te 2. hrvatskoj ligi (skupine "Sjever" i "Centar"''). <br> 2008. godine tvrtka "Kraš", prestaje s financiranjem kluba, te klub ulazi u financijske poteškoće. Športski djelatnik Robert Sedlar, inače iz Zaboka je došao na ideju da se "Kraš" spoji s kuglačima i kuglačicama iz Zaboka (pojedine igračice "Kraša" su bile iz tog grada). Do reorganizacije kluba je došlo u svibnju 2008. godine i klub djeluje pod nazivom Športski kuglački klub "Zagreb-Zaboky". Ženska ekipa već 2009. osvaja plasman u 1. hrvatsku ligu i sljdećih godina osvaja više trofeja i postaje jedan od vodećih hrvatskih ženskih klubova, nastupajući i u međunarodnim natjecanjima. Muška ekipa se gasi 2009. godine. <br> Od 2015. godine klub djeluje kao Kuglački klub "Admiral".